# Martinseurakunnan seurakuntaneuvoston esityslista 3/2021

Turun ja Kaarinan seurakuntayhtymä / Martinseurakunta

Aika: 03.03.2021 klo 19.00-19.06

Paikka: Martin seurakuntatalo, Temppelinkatu 1, Turku

Läsnä: Norvasuo, Tuomo puheenjohtaja, sihteeri

Grönberg, Kirsti jäsen

Kaarma, Arto jäsen

Laakso, Maaret jäsen

Laukkanen, Liisa varapuheenjohtaja

Liitola, Markku jäsen

Perälä, Aino jäsen

Saarela, Pekka jäsen

Poissa: Jääskeläinen, Sofia jäsen

Kantola, Mauri jäsen

Kinnunen, Jussi jäsen

Mustonen, Hannele jäsen

Muurinen, Seppo jäsen

Tarvainen, Essi jäsen

Valve, Lotta jäsen

## § 31 Kokouksen avaus

Puheenjohtaja piti alkuhartauden ja avasi kokouksen klo 19.00.

## § 32 Kokouksen laillisuus ja päätösvaltaisuus

Seurakuntaneuvoston ohjesäännön mukaan esityslista tulee toimittaa jäsenille viimeistään 3 päivää ennen seurakuntaneuvoston kokousta (seurakuntaneuvoston ohjesääntö 1 luku § 2) Esityslista liitteineen on toimitettu seurakuntaneuvostolle sähköpostilla 26.2.2021.

Esitys: Kokous todetaan lailliseksi ja päätösvaltaiseksi.

Päätös: Hyväksyttiin esityksen mukaisesti.

## § 33 Pöytäkirjantarkastajien valinta

Esitys: Seurakuntaneuvoston pöytäkirjan tarkastaa kaksi kokouksen valitsemaa pöytäkirjantarkastajaa, ellei sitä tarkasteta heti kokouksessa.

Seurakuntaneuvosto valitsee kaksi pöytäkirjantarkastajaa aakkosjärjestyksessä. Pöytäkirjantarkastajiksi valitaan Seppo Muurinen ja Aino Perälä.

Pöytäkirja kuitataan hyväksytyksi sähköpostin välityksellä ja allekirjoitetaan seuraavassa seurakuntaneuvoston kokouksessa.

Ei muutoksenhakuoikeutta.

Päätös: Pöytäkirjantarkastajiksi valittiin Aino Perälä ja Pekka Saarela.

## § 34 Kokouksen työjärjestyksen hyväksyminen

Esitys: Seurakuntaneuvosto hyväksyy esityslistan kokouksen työjärjestykseksi.

Päätös: Seurakuntaneuvosto hyväksyy esityslistan kokouksen työjärjestykseksi lisäasialla § 45, Lausunnon antaminen Ratapihahankkeen tarjotuista tiloista.

## § 35 Ilmoitusasiat

1. **Turun arkkihiippakunnan kirjeet**
2. **Kirkkohallituksen yleiskirjeet**

* [**6/2021**](https://evl.fi/documents/1327140/82694932/6_2021+Ennakkotietoa+s%C3%A4hk%C3%B6isi%C3%A4+kokouksia+koskevasta+kirkkolain+muutoksesta.pdf/13164d6d-3080-f2cb-108d-aa528b8d771e?t=1614146838487)Ennakkotietoa sähköisiä kokouksia koskevasta kirkkolain muutoksesta
* [**5/2021**](https://evl.fi/documents/1327140/82694932/5_2021+Hiilineutraalisuusavustus+2021-2023.pdf/0eceec27-1ed9-e4d7-a68e-166550e3d9fe?t=1613387768455)Hiilineutraalisuusavustus 2021-2023
* [**4/2021**](https://evl.fi/documents/1327140/82694932/4_2021+Harkinnanvaraisten+avustusten+hakeminen+vuonna+2021.pdf/c73680e4-327d-24f2-6870-0c11b888c99a?t=1613387734067)Harkinnanvaraisten avustusten hakeminen vuonna 2021
* [**3/2021**](https://evl.fi/documents/1327140/82694932/3_2021+Laskennallinen+osuus+kattamattomasta+el%C3%A4kevastuusta+31.12.2020.pdf/2132aa03-8d36-c1aa-925d-0374c2e043d7?t=1613387699768)Laskennallinen osuus kattamattomasta eläkevastuusta 31.12.2020
* [**2/2021**](https://evl.fi/documents/1327140/82694932/2_2021+Piispainkokous+on+p%C3%A4%C3%A4tt%C3%A4nyt+useista+pappisvirkaan+liittyvist%C3%A4+tutkinnoista.pdf/db7cc94f-4100-71ed-5837-561d6b3db169?t=1612510688828)Piispainkokous on päättänyt useista pappisvirkaan liittyvistä tutkinnoista
* [**2/2021 liite 1**](https://evl.fi/documents/1327140/82694932/2_2021+liite+1+144-2021_Piispainkokouksen+p%C3%A4%C3%A4t%C3%B6s+ylemm%C3%A4st%C3%A4+pastoraalitutkinnosta.pdf/c0d86419-618a-27c3-5935-865edb31097a?t=1612510623706)Kirkon säädöskokoelma 144-2021\_Piispainkokouksen päätös ylemmästä pastoraalitutkinnosta
* [**2/2021 liite 2**](https://evl.fi/documents/1327140/82694932/2_2021+liite+2+145-2021_Piispainkokouksen+p%C3%A4%C3%A4t%C3%B6s+pappisvirkaan+vaadittavasta+teologisesta+tutkinnosta.pdf/20406e27-86d6-eccc-10b3-0263bf3b3219?t=1612510535826)Kirkon säädöskokoelma 145-2021 Piispainkokouksen päätös pappisvirkaan vaadittavasta teologisesta tutkinnosta
* [**1/2021**](https://evl.fi/documents/1327140/82694932/1_2021+Asiakirjojen+pysyv%C3%A4iss%C3%A4ilytys+yksinomaan+s%C3%A4hk%C3%B6isess%C3%A4+muodossa.pdf/8ec1c535-60a2-a373-90e4-c4868c702784?t=1612266231126)Asiakirjojen pysyväissäilytys yksinomaan sähköisessä muodossa
* [**1/2021 liite**](https://evl.fi/documents/1327140/82694932/1_2021+liite+Domus-teht%C3%A4v%C3%A4luokitus.pdf/cc0a59fb-8404-ccf8-9995-91eaf812d692?t=1612266186990)Domus-tehtäväluokitus

Kirkkohallituksen yleiskirjeet löytyvät internetsivulta <https://evl.fi/plus/paatoksenteko/kirkkohallitus/kirkkohallituksen-yleiskirjeet>

1. **Kirkon työmarkkinalaitoksen yleiskirjeet**

* [**Yleiskirje A1/2021**](https://evl.fi/kirkontyomarkkinalaitos/ajankohtaista/yleiskirjeet/yleiskirjeet-2020-/a1/2021) 7.1.2020

1. Luontoisetujen verotusarvot 1.1.2021 lukien
2. Matkakustannusten korvausmäärät 1.1.2021 lukien

Kirkon työmarkkinalaitoksen yleiskirjeet löytyvät internetsivulta <https://evl.fi/kirkontyomarkkinalaitos/ajankohtaista/yleiskirjeet>

1. **Muut asiat**

* Syksyn 2020 kokouspalkkioita koskeva selvitys (kirkkoherra informoi asiasta kokouksessa) – seuraavaa kokouksessa
* Martinseurakunta 100 vuotta – juhlaohjelma (toimitetaan ennen kokousta)

Esitys: Merkitään ilmoitusasiat tiedoksi.

Päätös: Merkittiin ilmoitusasiat tiedoksi.

## § 36 Saapuneet pöytäkirjat

1. **Yhteisen kirkkoneuvoston ja -valtuuston pöytäkirjat**

* Yhteinen kirkkoneuvosto 14.1.2021
* Yhteinen kirkkoneuvosto 28.1.2021
* Yhteinen kirkkoneuvosto 18.2.2021
* Yhteinen kirkkovaltuusto 28.1.2021

[Esityslistat ja pöytäkirjat - Turun ja Kaarinan seurakunnat (turunseurakunnat.fi)](https://www.turunseurakunnat.fi/paatoksenteko/esityslistat-ja-poytakirjat)

1. **Oman seurakunnan toimielinten pöytäkirjat**
   1. **Johtokunnat**

* Lähetystyön johtokunta 3.2.2021
* Diakoniatyön johtokunta 19.1.2021

**2.2. Tukiryhmät**

1. **Lyhennysotteet**
2. **Kirkkoherran päätöspöytäkirjat**
3. **Kirkkoherrainkokouksen muistiot**

Esitys: Merkitään saapuneet pöytäkirjat tiedoksi.

Päätös: Merkittiin saapuneet pöytäkirjat tiedoksi.

**§ 37 Henri Kirkasen anomus striimauslaitteiston täydennyksestä**

Seurakuntaneuvosto käsitteli asiaa kokouksessaan 10.2.2021 § 24 seuraavasti:

Seurakuntaneuvosto 10.2.2021 § 24:

*Viestintäsihteeri Henri Kirkanen on toimittanut seurakuntaneuvostolle seuraavan anomuksen striimauskaluston täydentämistä:*

*”LAITTEISTOHANKINTA-ANOMUS MARTINSEURAKUNNAN SEURAKUNTA-NEUVOSTOLLE*

*Kohteliaimmin anomme seurakuntaneuvostolta upeasti alkaneen live- ja videotuotantomme elävöittämiseksi avustusta yhden lisäkameran hankintaa varten kalustoomme. Anomme myös äänen laadun parantamiseksi alla lueteltuja tarvikkeita taataksemme korkealuokkaisen videotuotannon jatkumisen ja kehittämisen seurakunnassamme. Kamerat ja laitteet ovat koko henkilöstön käytössä tarvittaessa mitä erilaisimpiin tuotantoihin nyt ja tulevaisuudessa.*

*HANKINTALISTA (Mistä hankitaan ja miksi / mihin tarpeeseen / kilpailutukset / tarkemmat perusteet?)*

* *Canon XA55 4k videokamera 2900€*
* *Benro KH25N kamerajalusta videopäällä 170€*
* *Yamaha MG12 XU mikseri 349€ Tenba Cinepro 16 videokameralaukku 200€*
* *Denon wireless audiolähetin/vastaanotin setti 260€*
* *6 x Sommer Mikrofonikaapeli SC-Source MKII Highflex 15m á 40€ 240€ (yht.)*
* *4 x Sennheiser E835 S Bundle (mikrofoni+jalusta) 356€ (yht.)*
* *Lewitt LCT 040 Stereo Bundle (stereokondensaattorimikrofonipari) 209€*

*Kaikki hankinnat yhteensä 4684€*

*Henri Kirkanen Viestintäsihteeri ja kalustovastaava Turun Martinseurakunta*

*Martinseurakunta on striimannut v. 2020 maaliskuun lopulta lähtien kaikki jumalapalvelukset Striimauksesta on siten muotoutunut osa seurakunnan jumalanpalveluselämän toteuttamista ja seurakuntalaisten tavoittamista.*

*Tällä hetkellä kalustoon kuuluu kaksi kameraa, joiden avulla striimaus saadaan kyllä hoidettua. Striimausta vaivaa kuitenkin tietty staattisuus, jota on kahdella kameralla kuvattaessa vaikeaa rikkoa. Kolmas kamera antaisi uusia mahdollisuuksia käyttää striimauksessa useampia kuvakulmia.*

*Striimaajan ei ole käytännössä mahdollista kesken striimauksen käydä vaihtelemassa kameroiden sijaintia. Kolmas kamera ja sen antama kuvakulma parantaisi striimauksen visuaalista ilmaisua. Tämä on tärkeää huomioida, koska osallistuminen jumalanpalvelukseen striimin kautta on kokemuksena joka tapauksessa toinen kuin paikan päällä. Elävyyden lisääminen lisää myös seurattavuutta ja mahdollistaa paremmin kuvallisen kerronnan. Esimerkiksi kanttorista voisi tehdä leikkauksen suoraan pappiin eikä tarvitse käydä laajan kuvan kautta samalla kun toinen kamera vaihtaa kohdetta.  Kolmas kamera olisi myös samalla turvallisuustekijä, jos joku kameroista sattuisi kuvaustilanteessa menemään epäkuntoon.*

*Hankintojen hinnat on saatu listahintoja vertailemalla.*

*Khran esitys: Seurakuntaneuvosto päättää myöntää 4.700 € määrärahan striimauskaluston täydentämiseen esittelyn mukaan.*

*Hankinnat maksetaan seurakuntaneuvoston kustannuspaikalta.*

*Lava: Striimauskaluston täydentämistä koskevalla päätöksellä ei ole Kirkkojärjestyksen 23 luvun 3 §:ssä tarkoitettuja lapsivaikutuksia.*

*Saa hakea muutosta oikaisuvaatimuksella.*

*Ilmoitus: Henri Kirkanen*

*Asian valmistelija ja lisätiedot:*

*kirkkoherra Tuomo Norvasuo,* [*tuomo.norvasuo@evl.fi*](mailto:tuomo.norvasuo@evl.fi)*, p. 040 341 7277.*

*Päätös: Asia päätettiin palauttaa uuteen valmisteluun kilpailuttamalla hankinnat useammalla jälleenmyyjällä koko paketista.*

Seurakuntaneuvosto 03.03.2021 § 24:

Viestintäsihteeri Henri Kirkanen on lähettänyt 24.2.2021 sähköpostilla seurakuntaneuvostolle osoitetun uuden videokameran hankintaa koskevan selvityksen:

*”Arvoisa seurakuntaneuvosto*

*Olen nyt pyytänyt tarjoukset viideltä myyjätaholta ja kaksi kieltäytyi tarjouskilpailusta, koska kate kameroissa ja tarvikkeissa on niin pieni. Loppujen vastaus oli, että kameran voi saada aikaisintaan loppukesästä, koska valmistajan komponenttitehdas on tuhoutunut tulipalossa Japanissa. Tieto oli kaikkien kohdalla sama kameran saatavuuden suhteen.*

*Ystäväni Olli Turtiainen, joka toimiin Oy Canon Ab:n tuotepäällikkönä Helsingissä antoi toivoa, että halvempaa mallia, joka on tarkoitettu Amerikan markkinoille voisi saada nopeammin, koska Canon America on päättänyt, että mallia saa tuoda myös Eurooppaan. KO. Kamerassa 2/3 osaa pienempi kuvakenno ja kuva saattaa olla erilainen kuin nykyisillä kameroilla, joten Olli Turtiainen Canonilta lupasi, että saamme ensin kokeilla kameraa järjestelmässämme, ennen kuin päätämme hankimmeko sellaisen. Amerikan-mallin hinta on 1000€ pienempi.  
  
Olli kertoo, että striimausjärjestelmään ei pitäisi sekoittaa muiden valmistajien kameroita kuvakennojen erilaisten ominaisuuksien ja erilaisen väritoiston takia. Ero voi olla huomattava ja erittäin häiritsevä lopputuloksessa. Esim. kokeiltaessa järjestelmään henkilökohtaista omaa Panasonic-kameraa, sen kuva näytti punaiselta verrattuna Canonien lämpimän neutraaliin kuvaan. Mikään säätö ei muuttanut tätä asiaa.*

*Ehdotan, että hankimme nyt listassa mainitut, saatavilla olevat äänentoistoon liittyvät tarvikkeet lyhyen ajan sisällä, ja jäämme odottamaan myöhemmin kokeiltavaksi saatavaa edullisempaa kameraa kaikessa rauhassa. Mikäli se ei sovi järjestelmäämme, odotamme kun Canonin tehdastoimitukset jälleen alkavat ja toimimme alkuperäisen ajatuksen mukaan, vaikka se sitten tarkoittaisi loppusyksyä tai loppuvuotta.*

*Äänentoisto on kuitenkin nyt jo paranneltavissa hankittavissa ja saatavissa olevien tarvikkeiden avulla. Näihin kuluisi noin 1500€.*

*Yhteistyöterveisin*

*Henri Kirkanen*

*viestintäsihteeri, Turun Martinseurakunta”*

Kirkkoherran käsityksen mukaan Henri Kirkasen esitys on perusteltu ja hankinnoissa voidaan edetä sen mukaisesti.

Esitys: Seurakuntaneuvosto päättää valtuuttaa viestintäsihteeri Henri Kirkasen hankkimaan alkuperäisessä esityksessä mainitut äänentoistoa parantavat lisälaitteet (n. 1.500 €). Kamerahankinnan osalta testataan Canonin edullisempaa mallia ja hankitaan se edellyttäen, että kamera sopii hyvin yhteen seurakunnan jo olemassa olevan järjestelmän kanssa. Muussa tapauksessa odotetaan, kunnes Canonin XA55 4k -merkkistä kameraa on jälleen saatavissa. Sen osalta Henri Kirkanen valtuutetaan tekemään hankinta tarjouspyyntöjen pohjalta heti, kun kameraa jälleen saa markkinoilta.

Em. kustannukset maksetaan seurakuntaneuvoston kustannuspaikalta 1032900810.

Lava: Lapsivaikutukset arvioitu edellisessä kokouksessa.

Saa hakea muutosta oikaisuvaatimuksella.

Ilmoitus: Henri Kirkanen

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

**§ 38 Työjaoston kokouskäytännön muutos ja syksyn 2021 kokousaikataulu**

Seurakuntaneuvosto hyväksyi kokouksessaan 10.2.2021 § 19 hallintokappalaisen uuden tehtävänkuvan. Sen mukaisesti hallintokappalaisen rooli seurakuntaneuvoston valmistelussa ja työskentelyssä sekä kirkkoherran työparina vahvistuu nykyisestä. Kappalainen Seppo Riihimäki aloittaa tässä tehtävä virallisesti 1.3.2021. Hallintokappalaisen olisi jatkossa perusteltua olla mukana seurakuntaneuvoston työjaoston kokouksissa. Hän toimii seurakuntaneuvoston sihteerinä ja valmistelee jatkossa osan seurakuntaneuvoston asioista. Hänen mukana oleminen työjaoston keskustelussa olisi siksi tärkeää.

Tällä hetkellä työjaosto kokoontuu varsinaista kokousviikkoa edeltävän viikon maanantaina. Kirkkoherra on yhdessä Seppo Riihimäen kanssa tehnyt pohjaesityksen seurakuntaneuvoston kokousten uudesta valmisteluprosessista ja -aikataulusta. Työskentelyn jäntevöittämiseksi tullaan vielä luomaan seurakuntaneuvostolle vuosikello, jossa määritellään vuosittain toistuvat asiat.

Jatkossa työjaoston kokous esitetään pidettäväksi aiemmin sitä edeltävän viikon torstaina eli käytännössä n. 2 viikkoa ennen seurakuntaneuvoston varsinaista kokousta. Kirkkoherra ja hallintokappalainen aloittaisivat yhteistyössä asioiden valmistelun työjaoston kokousta edeltävällä viikolla. Kokousaikataulu tulee sovittaa siten, ettei synny päällekkäisyyksiä seurakuntayhtymän hallintokokousten kanssa. Huhtikuusta alkaen seurakuntaneuvoston esityslistat tullaan tekemään seurakuntayhtymässä käytössä olevalla Dynasty -asianhallintajärjestelmällä. Se selkiyttää monia valmisteluun ja hallintokäytäntöön liittyviä asioita mutta etenkin alkuvaiheessa sen käyttö vaatii myös totuttelua ja aikaa nykyistä enemmän.

Uusi toimintamalli esitetään otettavaksi käyttöön syksyn 2021 alusta lukien.

Esitys: Seurakuntaneuvosto hyväksyy esittelyn mukaiset uudet toimintakäytännöt ja vahvistaa syksyn kokousaikataulun seuraavasti:

Työjaosto Seurakuntaneuvosto

To 02.09. klo 16.00 Ke 15.09. klo 18.00

To 30.09. klo 16.00 Ke 13.10. klo 18.00

To 28.10. klo 16.00 Ke 10.11. klo 18.00

To 25.11. klo 16.00 Ke 08.12. klo 18.00

Työjaoston kokoukset pidetään myös jatkossa etäkokouksina Teamsissa ja seurakuntaneuvoston kokoukset Martin seurakuntatalolla, Temppelinkatu 1, Turku. Koronatilanteen edellyttäessä myös seurakuntaneuvoston varsinaiset kokoukset pidetään uuden lainsäädännön mukaisesti Teamsissa etäkokouksina.

Lava: Kokouskäytäntöjen muutoksilla ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Ei saa hakea muutosta oikaisuvaatimuksella.

Ilmoitus: Seppo Riihimäki, Henri Kirkanen, seurakuntaneuvoston varsinaiset ja 1. varajäsenet.

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

**§ 39 Asunnon myyminen, As Oy Arvinlinna**

Kiinteistöjohtaja Seppo Kosola on toimittanut sähköpostilla 21.2.2021 kirkkoherralle ao. esityksen koskien As Oy Arvinlinnan asunnon n:ro 14 myyntiä:

*”As. Oy Arvinlinnan isännöitsijä lähestyi minua perjantai aika mielenkiintoisella asialla:*

*Turun Martin seurakunta on aikoinaan saanut Lehmosen testamentilla asunnon yhtiöstä. Asunto on kaksio ja kooltaan 43,5 m2. Asunnossa on vuokralainen.*

*Yhtiöjärjestyksen 17§ mukaan yhtiön osakkaana voi olla AINOASTAAN LUONNOLLINEN HENKILÖ. Eli seurakuntaa ei voi kirjata osakkeiden omistajaksi vaan omistajan tulee olla henkilö.*

*Yhtiöjärjestystä tuskin kannattaa lähteä muuttamaan, koska se tarvitsee yksimielisen yhtiökokouksen päätöksen.*

*Ajatukseni on, että myydään asunto. Tarjotaan ensin nykyiselle vuokralaiselle ja mikäli ei osta asuntoa niin sitten yleiseen myyntiin.. Myynnistä saadut varat korvamerkittäisiin sitten Martin seurakunnalle Lehmosen testamenttirahastoon ja varat sijoitetaan muihin instrumentteihin.”*

Kiinteistöjohtajan toimittamat As Oy Arvinlinnan yhtiöjärjestys on liitteenä SN 3.3.2021 liite 1§ 39 sekä isännöintitodistus on liitteenä SN 3.3.2021 liite2 § 39.

Kirkkoherra pitää kiinteistöjohtajan esitystä hyvin perusteltuna, samoin kuin talous- ja suunnittelujohtaja Timo Laakso. Asunnon myymisestä saatavan tuoton sijoittamisesta tulee myös tehdä päätös. Varat voidaan sijoittaa Turun Seudun OP-Privaten rahastoon, jossa osa Lehmosen rahaston nykyisistä sijoituksista ovat tai vaihtoehtoisesti seurakuntayhtymän Pohjola Varainhoidon sijoituksiin.

Seurakuntaneuvoston nimeämä Lehmosen testamenttirahaston toimikunta (Tuomo Norvasuo, Markku Liitola ja Pekka Saarela) kokoontuu ennen seurakuntaneuvostoa käsittelemään asiaa ja antaa siitä seurakuntaneuvostolle kokouksessa oman lausuntonsa. Työjaosto puolsi kokouksessaan 22.1.2021 asunnon myymistä pyytäen kuitenkin varmistamaan, ettei testamentin se ole vastoin testamentin lahjoittajan tahtoa. Kirkkoherra on talouspäällikkö Jaana Hörkön kanssa varmistanut, ettei lahjoituskirjassa ole mainittu estettä myydä asuntoa.

Esitys: Seurakuntaneuvosto päättää kiinteisjohtajan esityksen mukaisesti myydä As Oy Arvinlinnan asunnon n:ro 14 edellyttäen, että Lehmosen testamenttirahaston toimikunta puoltaa asunnon myymistä. Esitys asunnon myymisestä saatavan tuoton sijoittamisesta tehdään kokouksessa Lehmosen testamenttirahaston toimikunnan näkemyksen perusteella.

Lava: Asunnon myymistä koskevalla päätöksellä ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Saa hakea muutosta oikaisuvaatimuksella.

Ilmoitus: As Oy Arvinlinna, Seppo Kosola, lähetystyön johtokunta

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

**§ 40 Työalojen toiminta-arviot vuodelta 2020**

Työalat ovat toimittaneet v. 2020 toiminta-arvionsa, jotka ovat kootusti liitteenä SN 3.3.2021 liite 1 § 40. Toiminta-arviot perustuvat v. 2020 toimintasuunnitelmissa asetettujen tavoitteiden arviointeihin.

Esitys: Seurakuntaneuvosto hyväksyy liitteenä SN 26.2.2019 liite 1 § 40 olevat työalojen toiminta-arviot.

Lava: Vuoden 2020 toiminta-arvioiden hyväksymisellä on Kirkkojärjestyksen 23 luvun 3 §:ssä tarkoitettuja lapsivaikutuksia, koska niiden yhteydessä arvioidaan myös lasten ja nuorten parissa tehtävän toiminnan tavoitteiden toteutumista.

Ei saa hakea muutosta oikaisuvaatimuksella.

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

## § 41 Ilpoisten piirille esitetty kysymys

Seurakuntaneuvosto kokosi viime vuoden lopulla kysymyksiä koskien Ilpoisten piirin toimintaa Martinkirkossa. Yksi kysymyksistä jäi epähuomiossa toimittamatta piirille ja vastaus seurakuntaneuvostolle saamatta. Kysymys kuului seuraavasti: "TV7 kerää rahaa viitteillä "Ilpoisten piiri" ja "Ilpoisten piiri, suora lähetys". Millaisia summia keräykset ovat viime vuosina tuottaneet TV7:lle? Mihin tarkoituksiin kerätyt rahat käytetään, mikä taho päättää niiden käytöstä ja kuka ne käyttää?"

Ilpoisten piirin nykyinen vastuuhenkilö Soile Inkari on lähettänyt kirkkoherran kautta sähköpostilla vastauksen em. kysymykseen. Vastaus kuuluu seuraavasti:

*”Nämä ohjelmat ovat TV7:n omaa tuotantoa. Viite "Ilpoisten piiri" tarkoittaa opetusohjelmia, jotka olemme tehneet TV7;n studiossa Helsingissä.  Viite "Ilpoisten piiri, suora lähetys" on TV7:n studiossa Helsingistä lähetetty suora rukousohjelma, johon ihmiset voivat lähettää rukouspyyntöjä. Nämä ohjelmat ovat TV7:n omaa tuotantoa. Meillä ei ole tietoa rahasummista. Rahojen käytöstä luonnollisesti päättää tietysti TV7 itse.*

*Mikäli asia ei selvinnyt, niin vastaamme mielellämme lisäkysymyksiin.*

*Siunaten, Soile”*

Esitys Seurakuntaneuvosto keskustelee asiasta tarpeen mukaan sekä merkitsee tiedoksi em. kysymyksen ja saadun vastauksen.

Lava: Ilpoisten piirin toimintaa koskevalla kysymyksellä ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Ei saa hakea muutosta oikaisuvaatimuksella.

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

## § 42 Performanssiesitys Martinkirkossa / Olohuone 306,4km2 -kaupunkitaidefestivaali

Olohuone 306,4km2 -kaupunkitaidefestivaalin tuottaja Veera Syrén on lähestynyt kirkkoherraa seuraavalla 23.2.2021 sähköpostikyselyllä:

*”Otan yhteyttä Olohuone 306,4km2 -kaupunkitaidefestivaalin puolesta tuottajan ominaisuudessa. Jo 16-vuotta täyttävälle Olohuone-festivaalille on valittu tänä vuonna kahdeksan teosta, jotka sijoittuvat ympäri Turun keskusta-aluetta. Aiempina vuosina festivaalilla on nähty esimerkiksi sirkusta, katutaidetta ja videotaidetta. Yksi tämän vuoden teoksista on performanssi, jonka toteutuspaikaksi taiteilija Sirkku Ketola on toivonut yhtä Turun kirkoista.*

*Teos ‘A Body Called Paula’ on performatiivinen installaatio, jossa taiteilija luo ornamentteja paperille. Ohessa on taiteilijan itsensä tekemä tarkempi kuvaus toteutuksesta sekä kuvia, joista käy ilmi millaisesta teoksesta on kyse. Teos on vaikuttava ja sitä on toteutettu myös kansainvälisesti.*

*Tiedustelisinkin nyt alustavasti, millaisia mahdollisuuksia teoksen toteuttamiselle olisi jossakin Turun kirkoista ja sopisiko tällainen teos ylipäätään mielestänne toteutettavaksi kirkossa? Festivaalimme järjestetään torstaista lauantaihin, 3.-5.6. Taiteilijan suunnitelmassa on eritelty teoksen toteuttamisen aikataulut ja huomioitu*

*kirkkojen mahdolliset lauantaivaraukset (jotka ovat ymmärrettävästi melko todennäköisiä). Teos on mahdollista toteuttaa myös ainoastaan torstaina ja perjantaina. Listassa on mainittu myös esimerkiksi Taidekappeli, joka ei*

*ole srk-yhtymän omistuksessa, joten vastaavanlaiset tilat listauksessa voi jättää huomiotta.*

*Näistä linkeistä pääsee tutustumaan tarkemmin Olohuoneen toimintaan:*

*Olohuoneen nettisivu:*

[*http://www.olohuone.org/*](http://www.olohuone.org/) *Olohuoneen Facebook-sivu*

[*https://www.facebook.com/olohuone*](https://www.facebook.com/olohuone)

*Mukavaa alkukevättä!*

*Ystävällisin terveisin*

*Veera Syrén*

*Tuottaja, Olohuone 306,4km2”*

Kirkkoherra on tutustunut performanssin esittelyyn sekä lähetettyihin kuviin eikä näe sen esittämiselle Martinkirkossa mitään periaatteellista estettä. Tilaisuuden järjestäjätaholle Martinkirkko ei ollut Turun alueen kirkoista ensisijainen esityspaikka. Mikäli se kuitenkin haluttaisiin siellä esittää, se olisi kirkkoherran näkemyksen mukaan periaatteessa mahdollista.

Selvitys esityksestä on liitteenä SN 3.3.2021 liite 1 § 42 ja kuvat liitteinä SN 3.3.2021 liite 2 ja 3 § 42.

Esitys Seurakuntaneuvosto päättää, ettei Olohuone 306,4km2 -kaupunkitaidefestivaalin tuottaman ‘A Body Called Paula’ -performanssin esittämiselle Martinkirkossa ole periaatteellista estettä. Mikäli esitys siellä toteutuu, tulee järjestäjän sopia seurakunnan kanssa käytännön järjestelyistä sekä maksaa yhteisen kirkkoneuvoston vahvistama tilavuokra kiinteistötoimistolle.

Lava: Performanssin toteuttamisella Martinkirkossa ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Saa hakea muutosta oikaisuvaatimuksella.

Ilmoitus: Veera Syrén

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös Hyväksyttiin esityksen mukaisesti.

**§ 43 Testamenttirahastot ja vapaat varat, tilanne 31.12.2020**

Taloustoimisto toimittaa vuosittain seurakunnille raportin testamenttirahastojen ja vapaiden varojen tilanteesta edellisen vuoden lopussa.

Ohessa on liitteinä SN 3.3.2021 liitteet 1 ja 2 § 46 testamenttirahastojen ja vapaiden varojen pääoman tilanne 31.12.2020.

Esitys Seurakuntaneuvosto käy keskustelun testamenttirahastojen ja vapaiden varojen pääoman tilanteesta 31.12.2020 ja merkitsee taloustoimiston raportit tiedoksi.

Lava: Raporttien tiedoksi merkitsemisellä ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Ei saa hakea muutosta oikaisuvaatimuksella.

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Asia jätettiin pöydälle ja siihen palataan 7.4.2021 kokouksessa.

## § 44 Tehtävänkuvauslomakkeisiin tehdyt korjaukset

Seurakuntaneuvosto käsitteli edellisessä kokouksessaan kappalaisten, nuorisotyönohjaajien, perhetyöntekijän ja lähetyssihteerin hyväksytyt tehtävänkuvaukset. Lomakkeen rastitusten kohdalla oli epähuomiossa muutamissa kohdin tullut vaativuusryhmään nähden liian alhaiset rastitukset. Kirkkoherra on tarkistanut rastitukset joiltain osin ylöspäin vastaamaan KirVESTES:n mukaisesti kunkin viran vaativuusryhmää ja palkkausta eli kyse ei ole palkkauksen muutoksista. Kullekin työntekijälle on laitettu korjattu versio tiedoksi ja allekirjoitettavaksi.

Kirkkoherra selvittää asiaa kokouksessa tarpeen mukaan.

Korjatut tehtävänkuvauslomakkeet ovat liitteinä SN 3.3.2021 liitteet 1-8 § 44

Esitys Seurakuntaneuvosto merkitsee kappalaisten, nuorisotyönohjaajien, perhetyöntekijän ja lähetyssihteerin korjatut tehtävänkuvauslomakkeet tiedoksi.

Lava: Tehtävänkuvien tiedoksi merkitsemisellä ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Ei saa hakea muutosta oikaisuvaatimuksella.

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

**§ 45 Lausunnon antaminen ratapihahankkeen tarjotuista tiloista**

Seurakuntayhtymän kiinteistöpalvelut pyytää seurakunnan lausuntoa ratapihahankkeen tarjolla olevista tiloista. Esityslistan mukana on kiinteistöpalvelujen alustava esitys asiasta.

Esitys: Martinseurakunnan seurakuntaneuvosto antaa seuraavan lausunnon:

Seurakuntaneuvosto kiittää kiinteistöpalveluja aktiivisuudesta asiassa. On hyvä seurata ja saada tietoa alueen rakennushankkeista ja tuoda myös seurakuntien pohdittavaksi niihin osallistumista.

Ratapihahanke on seurakuntayhtymän osalta kallis hanke. 250.000€/v on mittava kustannus.

Kiinteistöjohtokunta on kiinnittänyt huomiota tärkeisiin seikkoihin. Mikä on kaupungin rooli ja sitoutumien hankkeeseen? Millainen on koko alueen tulevaisuus? On lisäksi epäselvää, missä määrin seurakunnalliselle toiminnalle olisi hankkeen puitteissa kysyntää. On epävarmaa millaista ihmismäärää ratapihan rakennuksessa kulkisi tavallisina arkipäivinä. Modernin kappelin tai digiajan modernin seurakuntatilan paikka voisi olla selkeämmin Turun keskustan alueella.

Hankkeeseen liittymisen seurakuntatyön toiminnalliset tavoitteet jäävät epäselviksi, samoin kuin se, millä resursseilla toimintaa on tarkoitus suunnitella ja toteuttaa. Näiden lähtökohtien pitäisi olla selvillä ennen kuin hankkeeseen päätetään lähteä mukaan. Ongelmallista olisi tehdä ensin päätös tilasta ja vasta sitten ratkaista mitä tehdään ja kuka tekee.

Ratapihahanke ei sijaitse Martinseurakunnan alueella eikä seurakunnalla ole oman toimintansa kehittämisen näkökulmasta siksi intressiä lähteä hankkeeseen mukaan.

Seurakuntayhtymän strategiatyössä on painotettu kiinteistömassan suuruutta ja siihen sisältyviä riskejä. Seurakuntaneuvoston mielestä seurakuntayhtymän tulee ensi sijassa taata jo suunniteltujen seurakunnallisten rakennushankkeiden toteutuminen.

Martinseurakunnan seurakuntaneuvosto ei em. perustein kannata ratapihahankkeeseen mukaan lähtemistä.

Lava: Lausunnon antamisella ratapihahankkeesta ei ole Kirkkojärjestyksen 23 luvun 3 §:ssä tarkoitettuja lapsivaikutuksia.

Ei saa hakea muutosta oikaisuvaatimuksella.

Ilmoitus: Seppo Kosola

Asian valmistelija ja lisätiedot:

Kirkkoherra Tuomo Norvasuo, [tuomo.norvasuo@evl.fi](mailto:tuomo.norvasuo@evl.fi), p. 040 341 7277.

Päätös: Hyväksyttiin esityksen mukaisesti.

## § 46 Jäsenten esille ottamat asiat

Esitys: Käsitellään jäsenten esille ottamat asiat.

Lava: Jäsenten esille ottamien asioiden osalta Kirkkojärjestyksen 23. luvun 3 §:ssä tarkoitetut

lapsivaikutukset arvioidaan mahdollisen jatkovalmistelun yhteydessä.

Ei saa hakea muutosta oikaisuvaatimuksella.

Päätös: Jäsenten esille ottamia asioita ei ollut.

## § 47 Muutoksen haku

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan, liite 1 § 47.

## § 48 Kokouksen päättäminen

Puheenjohtaja päätti kokouksen klo 19.06.

Pöytäkirjan vakuudeksi Turussa 3.3.2021

Tuomo Norvasuo

puheenjohtaja / sihteeri

Olemme tarkastaneet pöytäkirjan (§§ 31-48) ja todenneet sen vastaavan kokouksen kulkua ja tehtyjä päätöksiä.

Pekka Saarela Aino Perälä

Pöytäkirjantarkastaja Pöytäkirjantarkastaja

## 